Mo‘g‘ulistonda “Erdenes Tavantolgoy” ko‘mir qazib oluvchi kompaniyasi ishchilari kasaba uyushmasi rahbari matbuot-anjuman paytida o‘ziga o‘t qo‘ydi, deb xabar bermoqda RSN nashri. Bu haqda mo‘g‘ulistonlik jurnalist Inktushi Tsoxto ma’lum qildi. Uning aytishicha, erkak yuzi va oyog‘idan uncha jiddiy bo‘lmagan kuyish jarohatlari olgan. U shifoxonaga olib ketilgan. Jurnalistning fikricha, kasaba uyushmasi yetakchisi Mo‘g‘uliston hukumati harakatlariga norozilik sifatida o‘ziga o‘t qo‘yishga qaror qilgan. 17 oktabrdan kompaniya ishchilari kompaniya rahbariyatining kompaniyani MCS xususiy korporatsiyasiga berishi qaroriga qarshi chiqmoqdalar.